
Betegtájékoztató: Információk a felhasználó számára
Unguentum hydrophilicum nonionicum Ph.Hg. VII. Parma kenőcs

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza.

· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármel lehetséges melékhatásra is vonatkozik. Lásd 4. pont
A betegtájékoztató tartalma:
1. Milyen típusú gyógyszer az Unguentum hydrophilicum nonionicum Ph. Hg. VII. Parma és milyen betegségek esetén alkalmazható?

2. Tudnivalók az Unguentum hydrophilicum nonionicum Ph. Hg. VII. Parma alkalmazása előtt

3. Hogyan kell alkalmazni az Unguentum hydrophilicum nonionicum Ph. Hg. VII. Parma készítményt?

4. Lehetséges mellékhatások

5. Hogyan kell az Unguentum hydrophilicum nonionicum Ph.Hg. VII. Parma-t tárolni?

6. A csomagolás tartalma és egyéb információk
1.
Milyen típusú gyógyszer az Unguentum hydrophilicum nonionicum Ph. Hg. VII. Parma és milyen betegségek esetén alkalmazható?
Az Unguentum hydrophilicum nonionicum Ph. Hg. VII. Parma érzékeny bőrre alkalmazható mosdókenőcs.

A készítmény hajas fejbőrre is alkalmazható.

2.
Tudnivalók az Unguentum hydrophilicum nonionicum Ph. Hg. VII. Parma alkalmazása előtt
Ne alkalmazza az Unguentum hydrophilicum nonionicum Ph. Hg. VII. Parma készítményt, ha Ön:

· a 6. pontban felsorolt bármely összetevővel szemben túlérzékeny, allergiás.

Az Unguentum hydrophilicum nonionicum Ph. Hg. VII. Parma fokozott elővigyázatossággal alkalmazható

A készítmény cetil-sztearil-alkoholt és metil-parahidroxibenzoátot tartalmaz, ezért azokra érzékeny egyénekben helyi bőr reakciókat (például kontakt dermatitisz), illetve esetleg későbbiekben jelentkező allergiás reakciókat okozhat.

Terhesség, szoptatás

Terhesség és szoptatás időszakában alkalmazható.

A készítmény hatásai a gépjárművezetéshez és a gépek kezeléséhez szükséges képességekre

Nem befolyásolja hátrányosan az ezekhez szükséges képességeket.

3.
Hogyan kell alkalmazni a Unguentum hydrophilicum nonionicum Ph. Hg. VII. Parma készítményt?
Az érzékeny bőrfelület tisztítására szolgál naponta.

A készítményt mindig a kezelőorvosa vagy gyógyszerésze által elmondottaknak megfelelően alkalmazza.
Ha bármilyen további kérdése van a készítmény alkalmazásával kapcsolatban, kérdezze meg kezelőorvosát vagy gyógyszerészét.
Ha elfelejtette alkalmazni a kenőcsöt:
Amint észrevette, hogy elfelejtette alkalmazni a készítményt, pótolja azt mielőbb.

4. 
Lehetséges mellékhatások
A készítmény várhatóan nem okoz mellékhatásokat, mellékhatására vonatkozó adatok nem ismertek.
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5. 
Hogyan kell az Unguentum hydrophilicum nonionicum Ph.Hg. VII. Parma-t tárolni?

Legfeljebb 25 °C-on tárolandó.
A gyógyszer gyermekektől elzárva tartandó!

A gyógyszert csak a csomagoláson feltüntetett lejárati időn belül szabad felhasználni.

A dobozon, valamint a tubuson feltüntetett lejárati idő után ne alkalmazza az Unguentum hydrophilicum Ph.Hg. VII. Parma –t. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz az Unguentum hydrophilicum nonionicum Ph.Hg. VII. Parma?
· A készítmény hatóanyaga(i): a készítmény hatóanyagot nem tartalmaz.

· Egyéb összetevő(k): metil-parahidroxibenzoát, 96%-os etanol, folyékony paraffin, poliszorbát 60, cetil-sztearil-alkohol, fehér vazelin és tisztított víz

Milyen az Unguentum hydrophilicum nonionicum Ph.Hg. VII. Parma készítmény külleme és mit tartalmaz a csomagolás?

100 g fehér, egynemű, lágy, o/v típusú emulziós, enyhén jellegzetes szagú kenőcs, műanyag csavaros kupakkal lezárt, lakkozott alumínium tubusban és dobozban, vagy műanyag csavaros kupakkal lezárt műanyag tubusban és dobozban.
A forgalomba hozatali engedély jogosultja és a gyártó

